**ЖАҢАРТЫЛҒАН БАҒДАРЛАМАЛАР БОЙЫНША 1-СЫНЫПҚА АНАЛИТИКАЛЫҚ ЕСЕП**

|  |
| --- |
|  2016-2017 оқу жылында Степной орта мектебінде 1-сынып мектеп бойынша жаңаша оқыту бағдарламасы бойынша жұмыс атқарып келеді. Бастауыш сынып әдістемелік бірлестігінің тақырыбы: «12 жылдық оқытуға көшуге бағыттай отырып, бастауыш сынып пәндерін меңгертуде инновациялық технологияларды қолдану тәсілдерін дамыту» Мақсаты: 1. Мұғалімнің педагогикалық шеберлігі мен іскерлігін дамытуда, шығармашылық пен жұмыс істей білуге жағдай жасау; 2.Мұғалімнің оқушыны жеке тұлға ретінде зерттеуіне , оқытудың мақсатына жетуде тиімді әдіс-тәсілдерді іздестіруге жол ашу; 3.Білім беру саласында оқытудың озық технологияларын меңгере отырып, жас ұрпаққа заман талабына сай жаңаша білім беруді қамтамасыз ету; Білім, дағды, іскерліктің қалыптасуының бастамасы–бастауыш саты. Келешекте арнаулы мамандықтарға талпынудың іргетасы да осы бастауыштан басталмақ. Жас бүлдіршіндердің ой-қиялын біліммен нұрландыратын, дуниетанымын кеңейтетін–ұстаз шеберлігі. Мен Балтабекова Анар Кайроллаевна «Қазақстан Республикасында орта білім мазмұнын жаңарту» шеңберінде қазақ тілінде оқытатын курсты 2016 жылдың 11-қарашасында өтті. Міне, содан бастап сол курста оқыған теориясын практика жүзінде 1- сыныпта қолданды. Өз тәжірибесінде қолданып журген «Оқу мен жазу арқылы сын тұрғысынан ойлауды дамыту» технологиясының  элементтері оқушылардың ойлау қабілетін жан-жақты дамыту мен ауызша, жазбаша шығармашылық ізденіс дағдыларын сыни тұрғыда қалыптастыру жолдарын ұсынады. Бұл технологияны қолданудағы 3 кезеңнің байланысы  сыни тұрғыдан ойлауға бағыттайды. Оқушылардың топта, ұжымда жұмыс істеу, басқаларды тыңдау, бірін-бірі сыйлау, өз көзқарасын дәлелдеп қорғай білу. Топтастыру, эссе, Венн диаграммасы, кубизм, семантикалық карта, дәстүрлі емес жолды өлең, еркін жазу, түртіп алу жүйесі, ойлан, жұптас, бөліс т.б.сабақ мақсатына қызмет ететін,оқушының әр кезеңде өз бетімен жұмыс істеуге мүмкіндік беретін элементтерін оқушы деңгейіне қарай сабақ жоспарына енгізіп, қолданамын. Сабақтың берілген мақсатына ден қоя отырып,» осы сабақтан не күтемін; оқушылары сабақ соңында қандай жетістікке жетеді; осы мақсатқа жеткізетін әдіс-тәсілдерді қалай қолданамын; нәтижесінде өз мақсатыма жетті ме, оқушылардан күткеніне олар жетті ме?» деген мәселеріне көңіл аударады. Бастапқы сатыда оқушының даму деңгейі анықталғаннан кейін, кімнің сыныптастарына көмектесе алатынын, қайсылары олардың жауаптарын толықтыра алатынын байқап отырады. Оқушылардың білім мен білік  қоры әртүрлі болғанмен, оқытудың да түрлі стильдерімен ыңғайы бар. Оқытудың  түрлі әдістерін қолдану мұғалімге әр оқушының қалауын және даралығын ескеруге мүмкіндік береді. Қандай болмасын сыныпты кез келген қоғамға тән сан қилы қызығушылықтар, қабілеттер, тәжірибе мен мүмкіндіктер сипаттайды. Сондықтан мұғалім оқу материалын дайындағанда және оқыту әдістерін таңдағанда осылардың бәрін ескеріп отырады. «Оқу мен жазу арқылы сын тұрғысынан ойлауды дамыту» жобасының әдістері сыныптағы үйреншікті жағдайды өзгертіп, балаларды жұппен, үлкен және кіші топтарда жұмыс істеуге қызықтыруды көздейді.  Сыныптың ұжымдық білімі кең, ал сыныптастардың бір-біріне берген көмегі өте тиімді, нәтижелі екенін тәжірибе көрсетіп отыр. Білімпаз оқушылар оқытушы рөліне ие болып, өз білгендерімен бөлісіп, оқуға деген қызығушылығы және өздігінен жаңа білімді игеруге деген ықыласы арта түсті. Мұғалім өз сабақтарында сәтті қолданып жүрген тәсілдер қатарына «Ассоциациялар» мен «Кластерлерді» жатқызар едім. Бұл екеуі бір-бірімен тығыз байланысты, бірі екіншісін толықтырады, сондықтан бұларды бірге қолданған да тиімді. Ассоциациялар – тақырып бойынша балаларды ашық әрі еркін ойлауға жетелейтін оқыту әдісі. Әрбір өткізілген сабақта белгіленген оқушыны нәтижелерін бақылап отырады. Бұл сабақта біз алдыңғы сабақтармен салыстырғанда оқушылардың өзгере бастағаны байқалды. Ақпан айында «Орта білім мазмұнын жаңарту аясында мектептегі өзгерістерді тиімді басқару » атты аудандық семинарда екі ашық сабақ өткізіп , сертификатпен марапатталды. Ашық сабақ үш тілдік пен формативті бағалауды қалай жүргізілуді бақылау мақсатында болды. Осы семинар арқылы ұстаздар қауымы өздеріне көп дерек алды. Көкшетау қаласындағы ПШО директоры Д.С. Ильясова да сабаққа қатысып пікірін ортаға салды. Ұстаздардың мазалап жүрген сұрақтарына жауап берді.  Жалпы білім деңгейінің көрсеткіші : Сыныпта :23 оқушы . Үздік:7 оқушы Екпінді:7 оқушы Орташаға : 9 оқушыОқу үлгерімі:100 пайыз ; Білім сапасы: 61 пайызды құрады. Бастауыш сыныпта оқытудың негізгі міндеті-баланың жеке басының жан-жақты қалыптасуын қамтамасыз ету, оның қабілеттерін анықтау мен дамыту, білімдерін ашу, дұрыс түсінік қалыптастыру. А. Байтұрсыновтың пікірі бойынша, бала білімді тәжірибе арқылы өздігінен алуы керек. Мұғалімнің басты қызметі - оқушы ұзақ жолды қысқарту үшін және сол жолдан қиналмай өтуі үшін керек білімді кешіктірмей, кезінде беріп отыру үшін балаларға жұмысты әліне қарай шағындап беру мен бет алысын діттеген мақсатына қарай түзеп отыру. Қазіргі кездегі бастауыш сынып оқушыларын оқытудағы жаңа өзгерістерге бет бұру үшін мынадай талаптарды ескеру керек деп ойлайды:- Бастауыш сынып оқушыларының шығармашылық қабілетін дамытуды ерте бастан қолға алу;- Ойлау мүмкіндігінің ең жоғары деңгейіне жеткізу;- Шығармашылық іс - әрекетіне және үнемі ізденісте болуына жағдай тудыру,- Өзіндік жұмыс түрлерін орындай алу- Баланың жеке қасиеттерін ашу арқылы тәрбиелей отырып, танымдық қабілеттерін қалыптастыру,- Ақпараттық технологияларды меңгерту деп есептейді.  **Ақмола облысы Шортанды ауданы Степной орта мектебінің** **бастауыш сынып мұғалімі Балтабекова Анар Кайролқызы**   |
|  |